ชดเชย! ADVANC เยียวยาเน็ตฟรี 1 วัน หลังถ่ายทอดสด “ศึกแดงเดือด” ล่ม
ADVANC เยียวยาลูกค้าเสียหายใช้เน็ตฟรี 1 วัน " ลูกค้า AIS Fibre- ลูกค้ามือถือแพ็คเกจ AIS Play Premoim - ลูกค้ามือถือใช้บริการ Applion AIS play" ชดเชยหลังถ่ายทอดสดศึกแดงเดือดล่ม บริษัทจะทยอยส่ง sms เรียนแจ้งลูกค้ารับผลกระทบเร็วที่สุด
ADVANC บริการลูกค้าเสียหายใช้เน็ตฟรี 1 วัน " ลูกค้า AIS Fibre- ลูกค้ามือถือแพ็คเกจ AIS Play Premoim - ลูกค้ามือถือใช้บริการ Applion AIS play" ชดเชยหลังถ่ายทอดสด"ศึกแดงเดือด" ล่ม
13 ก.ค. 2565

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า จากเหตุขัดข้องที่เกิดขึ้นในการรับชมการถ่ายทอดสด THE MATCH Bangkok Century Cup 2022 ผ่านทาง AIS PLAY ในช่วงเวลาประมาณ 20.00 น. ของคืนวันอังคารที่ 12 กรกฎาคม 65
เนื่องจากมีลูกค้าให้ความสนใจเข้ารับชมเป็นจำนวนมากนั้น บริษัทฯ รู้สึกเสียใจและขออภัย ผู้ใช้บริการที่ได้รับผลกระทบเป็นอย่างสูงในเหตุขัดข้องที่เกิดขึ้น และขอชดเชยความเสียหายที่เกิดขึ้นในเหตุการณ์นี้ โดย
1. ลูกค้า AIS Fibre ยกเว้นค่าบริการ AIS Playbox และค่าบริการคอนเทนต์ 1 วัน พร้อมทั้งฟรีค่าบริการอินเทอร์เน็ต 1 วัน
2. ลูกค้ามือถือ ที่สมัครแพ็กเกจ AIS Play Premium ยกเว้นค่าบริการ แพ็กเกจ AIS Play Premuim 1 วัน และ มอบอินเทอร์เน็ต 10 GB ใช้งานนาน 1 วัน หรือ ในกรณีใช้แพ็กเกจ Unlimited มอบค่าโทร จำนวน 100 นาที
3. ลูกค้ามือถือที่ใช้บริการ Application AIS PLAY มอบ อินเทอร์เน็ต 10 GB นาน 1 วัน หรือ ค่าโทร 100 นาที ในกรณีที่ใช้แพ็กเกจ Unlimited
โดยบริษัทฯ จะทยอยส่ง SMS เรียนแจ้งลูกค้าที่ได้รับผลกระทบโดยเร็วที่สุดต่อไป